IMF ගිවිසුම බිඳ දැමුවොත් රට යළි පෝලිම් යුගයකට යාවි  ජනාධිපති රනිල් වික්රමසිංහ
රාජ්ය අංශය සහ පෞද්ගලික අංශයට අමතරව ජනතා අංශයක් ද ඇති කර ජනතාව ආර්ථික වශයෙන් නඟා සිටුවීමට කටයුතු කරන බව ජනාධිපති රනිල් වික්රමසිංහ මහතා පැවසීය ජනාධිපති රනිල් වික්රමසිංහ මහතා මේ බව සඳහන් කර සිටියේ සමුපකාර ව්යාපාරයේ ඉදිරි ගමන් මග පිළිබඳ සාකච්ඡා කිරීමට 07 දා කොළඹ ශ්රී ලංකා ප්රදර්ශන හා සම්මේලන මධ්යස්ථානයේ පැවති හමුව අමතමිනි දිවයින පුරා සමුපකාර සමිති ජාලයේ සභාපතිවරුන් අධ්යක්ෂ මණ්ඩල නිලධාරින් ඇතුළු නියෝජිතයන් විශාල පිරිසක් මීට එක්ව සිටියහ මෙහිදී අදහස් දැක්වු ජනාධිපති රනිල් වික්රමසිංහ මහතා වැඩිදුරටත් සඳහන් කළේ සටන් පාඨ කියමින් මහ මග ගොස් ජනතාවගේ දුප්පත්කම නැති කළ නොහැකි බවයි මෙහිදී වැඩිදුරටත් අදහස් දැක්වු ජනාධිපති රනිල් වික්රමසිංහ මහතා මෙසේද පැවසීය එදා මේ රටේ සමුපකාර ව්යාපාරය ඉතාමත් ශක්තිමත්ව පැවතුණා නමුත් 1970 ප්රතිසංස්කරණවලින් පසුව එය වෙනස් වුණා සමුපකාර නීතිය වෙනස් කිරීමට කිසිවකු කටයුතු කළේ නැහැ මම එක්වරක් ඒ පිළිබඳ කැබිනට් මණ්ඩලයෙන් ප්රශ්න කළා නමුත් අමාත්යාංශ නිලධාරින් එම බලය අතහැරීමට අකමැති වුණා අද සමුපකාර ව්යාපාරය දේශපාලනික වී තිබෙනවා විවිධ සේවා සමුපකාර සමිතිවල බලය අල්ලා ගැනීමට සාමාජිකයන් ඉදිරිපත් කරනවා මෙය මහා විහිළුවක් බවට පත්ව තිබෙනවා අපි ජනතාව වෙනුවෙන් කියා කියන අයම ජනතා ව්යාපාරය නැති කරනවා අනෙක් සමුපකාර සංවිධානත් සම්පූර්ණයෙන්ම ක්රියාත්මක වන්නේ නැහැ ඒ නිසා අප සමුපකාර ව්යාපාරය ගැන අලුතින් සිතිය යුතුයි පසුගිය වසරවලදී සමුපකාර ව්යාපාරය මගින් විශාල සේවාවක් සිදු වුණා ඒ අනුව භාණ්ඩ බෙදාහැරීමේ ආයතන නිර්මාණය වුණා කෙසේ හෝ මේ සමිති සමාගම්වල අනාගතය පිළිබඳ අප සිතිය යුතුයි මේ රටේ තිබු පෝළිම් යුගය පිළිබඳ මා අලුතින් සිහිපත් කළයුතු නැහැ ඔබ දින ගණන් පෝලිම්වල දුක් විඳි අන්දම අමුතුවෙන් කිවයුතු නැහැ දැන් අප එම තත්ත්වයෙන් ගොඩ එමින් සිටිනවා ජාත්යන්තර මූල්ය අරමුදල සහ රජය අතර ඇති කර ගෙන තිබෙන එම ගිවිසුම නිසා අපට එම තත්ත්වය උදාකර ගැනීමට හැකිව තිබෙනවා අපට දැන් ජාත්යන්තර මූල්ය අරමුදලින් සහ ණය ලබාදුන් රටවලින් සහනයක් ලැබී තිබෙනවා අපි එම සහන ලබා ගනිමින් ගිවිසුම ආරක්ෂා කරගෙන ඉදිරියට යා යුතුයි අප එම ගිවිසුම බිඳ දැමුවහොත් නැවත පෝළිම් යුගයකට යාමට සිදු වෙනවා අපට උදව් කිරීමට කිසිවෙක් ඉදිරිපත් වන්නේ නැහැ අප 16 වතාවක් ජාත්යන්තර මූල්ය අරමුදල සමග ගිවිසුම් ඇති කරගෙන ඒවා කඩ කර තිබෙනවා 17 වන වතාවෙත් මෙය කඩ කළහොත් නැවත ක්රියාත්මක නොකරන බව ජාත්යන්තර මූල්ය අරමුදල දැනුම් දී තිබෙනවා ඒ අනුව පළමු වතාවට එම කරුණු නීතියකට ඇතුළත් කර අප විසින් ආර්ථික පරිවර්තන නීතිය ඉදිරිපත් කර තිබෙනවා අප ඒ පසුබිම යටතේ වැඩ කළ යුතුයි මෙම ගිවිසුම පදනම් කරගෙන අප ඉදිරියට යා යුතුයි වඩා තරගකාරී නවීන අපනයන ආර්ථිකයක් කරා අප ගමන් කළයුතුයි මෙම ගමනේදී අපට සාමාන්ය ජනතාව අමතක කරන්න බැහැ ආර්ථික පීඩාකාරි අවස්ථාවන්හි එහි බර දරන්නේ සාමාන්ය ජනතාවයි නමුත් ආර්ථිකය දියුණු වන විට ඔවුන්ට එහි වැඩි වාසයක් ලැබෙන්නේ නැහැඑම ක්රමය වෙනස් කිරීමට මා තීරණය කළා ඒ වෙනුවෙන් උරුමය වැඩසටහන යටතේ ලක්ෂ 20ක ජනතාවට සින්නක්කර ඉඩම් අයිතිය ලබා දීමේ වැඩපිළිවෙළ අප ආරම්භ කළා ඒ වගේම අඩු ආදායම්ලාභී මහල් නිවාසවල ජිවත්වන ලක්ෂ දෙක හමාරක ජනතාවට එම නිවාස අයිතිය ලබාදිමට අප පියවර ගෙන තිබෙනවා වතුකරයේ ජනතාව සිටින ලයින් කාමර ප්රදේශ ගම්මාන බවට පත් කර ඔවුන්ට ඉඩම් අයිතිය ලබාදීමට කටයුතු කරනවා ඒ වගේම අඩු ආදායම්ලාභී ජනතාව වෙනුවෙන් අස්වැසුම වැඩසටහන ක්රියාත්මක කළා සමෘද්ධිය මඟින් ලැබුණු මුදලට වඩා තුන් ගුණයක මුදලක් ජනතාවට එමගින් හිමි වෙනවා එදා සමෘද්ධි ප්රතිලාභ ලැබු ලක්ෂ 16 වෙනුවට ලක්ෂ 24ක ජනතාවකට අස්වැසුම ප්රතිලාභය ලබාදීමට අප කටයුතු කරනවා මේ සෑම වැඩසටහනක්ම ක්රියාත්මක කර තිබෙන්නේ ජනතාවගේ ආදායම වැඩි කිරීම සඳහායි වාණිජ බැංකුවල උකස් කරන රත්රන් භාණ්ඩවල වටිනාකම රුපියල් බිලියන 250 සිට 500 දක්වා වැඩි වුණා මේ අය වෙනුවෙන් අප සහන ක්රමයක් ඇති කර තිබෙනවා සාම්ප්රදායික ආර්ථිකයක් තුළ තිබෙන්නේ රාජ්ය අංශය සහ පුද්ගලික අංශය පමණයි මේ තුළ ජනතා අංශයක් ද ඇති කිරීමට මම බලාපොරොත්තු වෙනවා එම ජනතා අංශය ක්රියාත්මක වන විට තමන්ට තනි තනිව වැඩ කරන්න බැහැ එම ජනතා අංශයේ ධාවකය බවට සමුපකාර ව්යාපාරය පත් වෙනවා සමුපකාර ක්රමය මාර්ගයෙන් තමන්ගේ ආදායම් ඉහළ නංවා ගැනීමට ජනතාවට එමඟින් අවස්ථාව ලැබෙනවා ඒ වගේම කෘෂි නවීකරණ වැඩපිළිවෙළ සමග අළෙවි ජාලයට පිවිසීමේ අවස්ථාව සමුපකාර ක්රමය හරහා ගොවි ජනතාවට ලැබෙනවා ඒ වෙනුවෙන් සමුපකාර ක්රමය සම්පුර්ණයෙන් දියුණු කර මෙම ජනතා අංශය ක්රියාත්මක කළ යුතුයි මෙම ජනතා අංශය ඇති කිරීමට අපට ස්වාධීන හා ශක්තිමත් සමුපකාර ව්යාපාරයක් අවශ්යයි ඒ නිසා පවතින සමුපකාර නීතිය සහ ක්රමය ඊට සුදුසු නැහැ ඒ සඳහා අලුත් ක්රමයක් ගෙන ආ යුතුයි එම කටයුතු වෙනුවෙන් ලබන වසර වන විට ආසියානු සංවර්ධන බැංකුවෙන් උපදේශක කණ්ඩායමක් ලබා දීමට මා කටයුතු කරනවා සමුපකාර සාමාජිකයන් පාලනය කරන සමුපකාර ව්යාපාරයක් ඇති කළ යුතුයි ආණ්ඩුවේ අතැම් අංශ ද ඊට එක් කර ගත හැකියි සණස සභාපති ආචාර්ය පී කිරිවන්දෙණිය මහතා ජනාධිපති කාර්ය මණ්ඩල ප්රධානි හා ජාතික ආරක්ෂාව පිළිබඳ ජනාධිපති ජ්යෙෂ්ඨ උපදේශක සාගල රත්නායක රාජ්ය අමාත්යවරුන් වන ලසන්ත අලගියවන්න එස් වියාලේන්ද්රන් පාර්ලිමේන්තු මන්ත්රීවරුන් වන අනුර ප්රියදර්ශන යාපා නීතිඥ ප්රේමනාත් සී දොලවත්ත මධුර විතානගේ ශ්රී ලංකා ජාතික සමුපකාර මණ්ඩලයේ සභාපති පී ඩී සරත් වීරසිරි යන මහත්වරුන් සහ සමුපකාර සමිති සභාපතිවරුන් අධ්යක්ෂ මණ්ඩල නිලධාරින් ඇතුළු විශාල පිරිසක් මෙම අවස්ථාවට එක්ව සිටියහ